Aasta oli 1993 ja ma käisin kümnendas klassis. Meil olid äsja alanud valikainena ajakirjanduse tunnid, mida vedasid Rahva Hääle (või oli juba Eesti Sõnumid?) ajakirjanikud eesotsas kultuuritoimetaja Lembit Rattusega. Millalgi hilissügisel jõudis kätte hetk, mil Lembit saatis meid tunniks ajaks klassist välja ütlusega: "Tagasi tulles tooge uudis kaasa!"Mul vedas. Pärnu maantee viadukti juures olevas toidpoes (nüüd on seal vist keeltekool vms) oli  uputus, sopane vesi poolde säärde. Uudis missugune, kommunaalporno, nagu tänapäeval öeldakse. Läksin tagasi, kirjutasin uudise, sain kiita. Põnev oli. Siit sai ilmselt alguse mu tahtmine ajakirjanikuks saada.